Кыргызстан 2020 жайкы Паралимпиада оюндарында
Кыргызстан 2020 жайкы Паралимпиада оюндарына спорттун 2 түрү боюнча 2 спортчусу менен катышкан. Кыргызстан эгемен тарыхында жетинчи жолу Паралимпиада оюндарына катышуусу. 

Жайкы Паралимпиада оюндары 2020-жылы 24-августан 5-сентябрга чейин Жапониянын Токио шаарында өтүшү керек эле, бирок Эл аралык олимпиада комитети COVID-19 пандемиясынан улам, Олимпиада оюндарын ошондой эле Паралимпиада оюндарын 2021-жылга жылдырган.Паралимпиада оюндары 24-августан 5-сентябрга чейин Токио шаарында өткөн.

Катышуучу курамдар

Жеңил атлетика 
Арстанбек Базаркулов үч лицензиялык мелдешке катышуусунун жыйынтыгы боюнча паралимпиадалык нормативди аткарып, жолдомо алган. Ал 6-14-февраль күндөрү Дубай шаарында өткөн жеңил атлетика боюнча Гран-при лицензиялык мелдешинде ядрону түртүү боюнча 5-орунду ээлеген. Тунисте өткөн Гран-при мелдешинде 4-орунду, ал эми Ноттвилде өткөн Гран-при мелдешинде 7,98 метр жыйынтыгы менен коло медаль жеңген.

Арстанбек Базаркулов 4-сентябрда таймашка чыгып, ядрону 7,92 метр аралыкка ыргыткан.

Дзюдо 
Кыргызстандык дзюдочу Хайитхон Хусан кызы Токиодо Паралимпиада оюндарына жолдомону 14-июлда алган. Спортчу 57 килограмм салмакта күч сынашат. Бул өлкө тарыхында биринчи жолу дзюдочу кыз Паралимпиадага катышат. 

Хайитхон Хусан кызы 28-августта килемге чыгып, Казакстандык спортчу Даяна Федосовага жеңилип мелдешин жыйынтыктаган.

Дагы караңыз 
 Кыргызстан 2020 жайкы Олимпиада оюндарында

Шилтемелер